Diari Oficial de la Generalitat Valenciana


Sumari del DOGV 9712, del 26-10-2023 (2023/10385)

RESOLUCIÓ de 20 d'octubre de 2023, de la consellera d'Hisenda, Economia i Administració Pública, per la qual es nomena personal funcionari de carrera les persones que han superat les proves selectives d'accés a l'agrupació professional funcionarial, serveis de suport generals de l'Administració de la Generalitat, escala ajudant de neteja, APF-01-02, convocatòria 48/18, torn lliure general i persones amb diversitat funcional, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018 per a personal de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9712

Data del DOGV
:   26-10-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/10321


Data del document
:   20-10-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública
    * funcionari

RESOLUCIÓ de 20 d'octubre de 2023, de la consellera d'Hisenda, Economia i Administració Pública, per la qual es nomena personal funcionari de carrera les persones que han superat les proves selectives d'accés a l'agrupació professional funcionarial, serveis de suport generals de l'Administració de la Generalitat, escala ajudant de neteja, APF-01-02, convocatòria 48/18, torn lliure general i persones amb diversitat funcional, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018 per a personal de l'Administració de la Generalitat. [2023/10733]  
Vista l'Ordre 48/2019, de 9 de desembre, de la Conselleria de Justícia, Interior i Administració Pública, per la qual es convoquen proves selectives d'accés a l'agrupació professional funcionarial, serveis de suport generals de l'Administració de la Generalitat, escala ajudant de neteja, APF-01-02, convocatòria 48/18, torn lliure general i persones amb diversitat funcional, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018 per a personal de l'Administració de la Generalitat (DOGV 8697, 13.12.2019).  
Vista la Resolució de 25 d'abril de 2023, de la consellera de Justícia, Interior i Administració Pública, per la qual es publica les relacions definitives de persones que han superat les proves selectives d'accés a l'agrupació professional funcionarial, serveis de suport generals de l'Administració de la Generalitat, escala ajudant de neteja, APF-01-02, convocatòria 48/18, torn lliure general i persones amb diversitat funcional, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018 per a personal de l'Administració de la Generalitat (DOGV 9588, 04.05.2023).  
Vist l'apartat 1 de la disposició transitòria sisena de la Llei 4/2021, de 16 d'abril, de la Generalitat, de la funció pública valenciana, que disposa que les persones aspirants que accedisquen a la funció pública de l'Administració de la Generalitat, mitjançant les convocatòries en curs a l'entrada en vigor de la llei, quedaran integrades en el cos, escala o agrupació funcionarial corresponent al lloc de treball al qual opten, d'acord amb els criteris establits en la present llei. De conformitat amb la correspondència prevista en els annexos II i III, de la citada Llei 4/2021, a les persones aprovades en la convocatòria 48/18 se les nomenarà en l'agrupació professional funcionarial APF, agrupació de llocs de treball de neteja APT-APF-02.  
Les persones aprovades en la convocatòria 48/18 esmentades en l'annex II d'aquesta resolució, que ja són personal funcionari de carrera de l'agrupació professional funcionarial APF, no se les pot tornar a nomenar. No obstant això, als efectes previstos en l'article 40.3 de la Llei 4/2021, s'acredita que han superat els coneixements de les proves d'accés de l'agrupació de llocs de treball de neteja APT-APF-02.  
De conformitat amb l'article 20 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs i mobilitat del personal de la funció pública valenciana, i vista la base 10 de l'ordre de convocatòria, les persones que no hagen acreditat els seus coneixements orals de valencià, mitjançant certificat expedit o homologat per la Junta Qualificadora de Coneixements de Valencià, hauran de realitzar l'exercici específic que es convoque a aquest efecte i, en cas de no superar-lo, assistir als cursos de perfeccionament que a aquest efecte s'organitzen.  
M. del Carmen Barrios Ramírez, Gloria Raquel Cerda Jover, María del Pilar Ibáñez Gimeno, Raquel Maroto Cap, Maria del Carmen Sánchez García i Juan José Vázquez Santana hi han presentat renúncia i per tant, no procedeix el seu nomenament. Comprovat que les altres persones citades han presentat la documentació acreditativa del compliment dels requisits exigits, pertoca el seu nomenament com a personal funcionari de carrera, tal com s'estableix en la base 11 de l'ordre de convocatòria, i en l'article 68.1.b de la Llei 4/2021, de 16 d'abril, de la Generalitat, de la funció pública valenciana.  
De conformitat amb l'article 18 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, amb la finalitat d'assegurar la cobertura de les vacants convocades, quan es produïsquen renúncies, falta d'acreditació dels requisits exigits en la convocatòria per a ser nomenat personal funcionari de carrera o concórrega alguna de les causes de pèrdua de la condició de personal funcionari en les persones proposades abans del seu nomenament o presa de possessió, l'òrgan convocant requerirà a l'òrgan de selecció la relació complementària de persones aspirants aprovades que seguisquen a les propostes, per al possible nomenament com a personal funcionari de carrera.  
En virtut d'això, i fent ús de la competència establida en l'article 8.1.o de la Llei 4/2021, de 16 d'abril, de la funció pública valenciana, resolc:  
  
Primer. Nomenament personal funcionari de carrera  
Nomenar personal funcionari de carrera de l'agrupació professional funcionarial APF, agrupació de llocs de treball de neteja APT-APF-02, sector administració especial, les persones que han superat les proves selectives de la convocatòria 48/18, torn lliure general i persones amb diversitat funcional, pel sistema de concurs oposició i procés d'estabilització d'ocupació, corresponent a les ofertes d'ocupació pública de 2017 i 2018, per al personal de l'Administració de la Generalitat, que consten en l'annex I d'aquesta resolució.  
  
  
Segon. Acreditació coneixements agrupació de llocs de treball  
Acreditar la superació dels coneixements corresponents a l'agrupació de llocs de treball de neteja APT-APF-02, a les persones que consten en l'annex II d'aquesta resolució, per haver superat el procés selectiu de la convocatòria 48/18.  
  
Tercer. Adquisició de la condició de personal funcionari de carrera  
Per a adquirir la condició de personal funcionari de carrera, les persones nomenades en el resolc primer, segons l'annex I de la present resolució, hauran de prendre possessió del lloc de treball adjudicat, dins del termini establit i amb el jurament o la promesa previs a què es refereix l'apartat c de l'article 68.1 de la Llei 4/2021, de 16 d'abril, de la funció pública valenciana.  
  
Quart. Opció entre agrupacions de llocs de treball  
Les persones que consten en l'annex II d'aquesta resolució i que es troben en actiu en l'agrupació professional funcionarial APF podran optar per prendre possessió en el lloc adjudicat de l'agrupació de llocs de treball de neteja APT-APF-02 o continuar en el lloc de l'agrupació de llocs de treball APT en la qual es troben.  
  
Cinqué. Efectes administratius i econòmics  
Els efectes econòmics i administratius del present nomenament seran del dia de la presa de possessió.  
  
Sisé. Registre de personal  
El Registre de Personal de l'Administració de la Generalitat efectuarà les anotacions que corresponga en els fulls de servei de les persones interessades.  
  
Contra la present resolució, que posa fi a la via administrativa, les persones interessades podran interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen interposar, si és el cas, qualsevol altre que estimen procedent.  
  
València, 20 d'octubre de 2023.- La consellera d'Hisenda, Economia i Administració Pública: Ruth María Merino Peña.